สรวิชญ์ สุบุญ

พันตรี นายแพทย์ สรวิชญ์ สุบุญ (เกิด 8 ธันวาคม พ.ศ. 2526) ชื่อเล่น ก้อง เป็นแพทย์ทหาร นักแสดง พิธีกร และผู้จัดละครชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

**ประวัติและการศึกษา**
เป็นบุตรของพลตรีวิเชียร และนางกาญจนา สุบุญ ฝั่งมารดามีเชื้อสายไทพวน ศึกษาระดับมัธยมศึกษาตอนต้นที่โรงเรียนสาธิตมหาวิทยาลัยราชภัฏเทพสตรี จังหวัดลพบุรี ระดับมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร ด้วยเกรดเฉลี่ย 3.90 และจบการศึกษาแพทยศาสตรบัณฑิตจากวิทยาลัยแพทยศาสตร์พระมงกุฎเกล้า ได้คะแนนเฉลี่ยสะสม 3.51 เกียรตินิยมอันดับ 1 หลังจากสำเร็จการศึกษาได้เป็นแพทย์ใช้ทุนอยู่ที่โรงพยาบาลค่ายจักรพงษ์ จ.ปราจีนบุรี เป็นระยะเวลา 1 ปีแล้วย้ายเข้ามาประจำอยู่ที่ บ.ก. สูงสุด ทุ่งสีกัน เขตดอนเมือง กรุงเทพฯ มีอาชีพเป็นแพทย์ทหารเวชปฏิบัติทั่วไป (General Practitioner) สังกัดกองตรวจโรค หน่วยบัญชาการทหารพัฒนา กองบัญชาการกองทัพไทย ปัจจุบันย้ายมาสังกัดสำนักงานปลัดกระทรวงกลาโหม 
สรวิชญ์ก้าวสู่วงการบันเทิงด้วยการประกวด เมลสตาร์ชาเลนจ์ หลังจากนั้น เซ็นสัญญาเข้าสังกัด สถานีวิทยุโทรทัศน์ไทยทีวีสีช่อง 3 และเริ่มเป็นพิธีกรรายการบันเทิงของสถานีฯ ต่อมามีผลงานละครเรื่องแรกคือ พริกไทยกับใบข้าว แสดงคู่กับ พลอย-ชิดจันทร์ รุจิพรรณ เคยแสดงภาพยนตร์วีซีดีแนวสยองขวัญ ของค่ายไรท์บิยอนด์ เรื่อง "ผมอาถรรพ์" ซึ่งกำกับโดย บัลลพ ล้อมน้อย นอกจากนี้ ยังเขียนคอลัมน์เกี่ยวกับตัวเอง และประสบการณ์ชีวิตที่ผ่านมา ลงในนิตยสาร เมนเฮลธ์ เป็นประจำด้วย

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ซีรีส์**

**ซิทคอม**

**ภาพยนตร์**
 ปี 2552  ผมอาถรรพ์- ปี 2555 โจรห้าร้อย สาวน้อยพันล้าน (หนังดังสุดสัปดาห์)- ปี 2555 สายสืบบอยแบนด์ (หนังดังสุดสัปดาห์)- ปี 2556 จิตสัมผัส 3D (รับเชิญ)- ปี 2557 อยากอยู่อย่างใหญ่  รับบท ใหญ่

**ละครเวที**

**ผลงานเพลง**
เพลงประกอบละคร- เพลงประกอบละคร ดาวเรือง
** เพลง สักวันต้องคู่กัน- เพลงประกอบละคร ลูกสาวพ่อมด
** เพลง อึดอัดใจ- เพลงประกอบละคร หมอผีไซเบอร์
** เพลง ร่ายมนต์ Love- เพลงประกอบละคร รักจังเอย
** เพลง ขวัญใจบ้านนา (ร้องร่วมกับ ฉันทวิชช์ ธนะเสวี, ณฐพร เตมีรักษ์, พริมา พันธุ์เจริญ และ อรรณพ ทองบริสุทธิ์)- เพลงประกอบละคร นายยิ้มมะยมหวาน
** เพลง นายยิ้ม
** เพลง หนึ่งในพันล้าน (ร้องคู่กับ มิเชล เบอร์แมน)
** เพลง เจ้าชายรองเท้าแตะ
เพลงเฉพาะกิจอื่นๆ- Happy Birthday เพลงพิเศษในโอกาสครบรอบ 46 ปี ช่อง 3 (ร้องคู่กับ ณปภา ตันตระกูล)

**มิวสิกวิดีโอ**
 เพลง "อยากโทรหาใจสิขาด" ศิลปิน นันทิยา ศรีอุบล- เพลง "ความเจ็บยังคงหายใจ" ศิลปิน ปองศักดิ์ รัตนพงษ์

**ผลงานในฐานะผู้จัด**

**ผู้จัดซีรีส์**

**รางวัลที่ได้รับ**
 รางวัล Popular vote จากกิจกรรมการประกวด Channel 3 MALE Star challenge ปี 2549- อันดับ 3 ดาวรุ่งชายยอดนิยม Tv3 Fanclub Award 2009- อันดับที่ 2 ดาราชายยอดนิยม Tv3 Fanclub Award 2010

**กระแสวิพากษ์วิจารณ์**
นับตั้งแต่ช่วงวันที่ 15 พฤษภาคม 2563 หลังสรวิชญ์แสดงความคิดเห็นบนอินสตาแกรมส่วนบุคคลของราณี แคมเปนในเชิงหยอกล้อว่าเธอเป็น ควาย จึงทำให้เกิดกระแสวิพากษ์วิจารณ์ต่อการแสดงความคิดเห็นของสรวิชญ์รวมถึงในอดีตที่สรวิชญ์เคยทำต่อต่อดารานักแสดงคนอื่น ๆ ในอินสตาแกรมและในการปรากฏตัวในรายการโทรทัศน์ต่าง ๆ ในลักษณะที่ไม่เหมาะสมและไม่ให้เกียรติบุคคล เช่น กรณีแสดงความเห็นในทางเหยียดสีผิว (racism) ในโพสต์นิยามใหม่อุดมคติความสวยงามสตรี (feminine beauty ideal) และเหมารวมของนักแสดงข้ามเพศรัศมีแข ฟ้าเกื้อล้น, การยกรองเท้าขึ้นให้ฉันทวิชช์ ธนะเสวีจับแทนมือในรายการโทรทัศน์หนึ่ง และการล้อเลียนนักแสดงผู้หญิงว่าเป็น กะหรี่ เป็นต้น กระแสวิพากษ์วิจารณ์นั้นเป็นที่พูดถึงมากในทวิตเตอร์ที่ซึ่งเกิดแฮชแท็ก #หมอก้อง ขึ้นมาเป็นอันดับหนึ่งของประเทศไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 kong_sarawit
หมวดหมู่:นักแสดงอิสระชาวไทย
หมวดหมู่:บุคคลจากอำเภอเมืองลพบุรี
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากวิทยาลัยแพทยศาสตร์พระมงกุฎเกล้า
หมวดหมู่:ชาวไทยเชื้อสายจีน
หมวดหมู่:ข้าราชการพลเรือนชาวไทย
หมวดหมู่:แพทย์ชาวไทย
หมวดหมู่:ทหารบกชาวไทย
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:นายแบบไทย
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:นักแสดงชายชาวไทยเชื้อสายจีน
หมวดหมู่:ชาวไทยเชื้อสายพวน